b'\n_START_ARTICLE_\nPirkko Helenoro\n_START_PARAGRAPH_\nPirkko Helenoro (s. 11. helmikuuta 1935) on suomalainen kasvatustieteen maisteri, opettaja ja kirjailija._NEWLINE_Helenoro menetti molemmat vanhempansa viisivuotiaana kun h\xc3\xa4nen is\xc3\xa4ns\xc3\xa4 kaatui vuonna 1940 talvisodassa \xc3\xa4idin kuoltua jo aikaisemmin syksyll\xc3\xa4 1939. H\xc3\xa4n oli sitten sukulaisten hoidossa mutta p\xc3\xa4\xc3\xa4si sitten ottolapseksi K\xc3\xb6yli\xc3\xb6ss\xc3\xa4 sijainneeseen J\xc3\xa4rnefelt-Rauanheimon suvun omistamaan H\xc3\xa4ll\xc3\xa4n kartanoon. Kartanon omistanut lapseton leskiem\xc3\xa4nt\xc3\xa4 otti Pirkon ottolapsekseen v\xc3\xa4ltt\xc3\xa4\xc3\xa4kseen kartanon maiden pakkolunastuksen asutustiloiksi karjalaisille siirtolaisille. Pirkko joutui tekem\xc3\xa4\xc3\xa4n kartanossa raskaitakin t\xc3\xb6it\xc3\xa4 ja h\xc3\xa4n joutui my\xc3\xb6s seksuaalisen ahdistelun ja henkisen sek\xc3\xa4 fyysisen v\xc3\xa4kivallan kohteeksi. N\xc3\xa4it\xc3\xa4 vaiheita h\xc3\xa4n kuvasi omael\xc3\xa4m\xc3\xa4kerrallisessa kirjassaan Tuntemattoman sotilaan tyt\xc3\xa4r. _NEWLINE_Helenoro k\xc3\xa4vi koulua Urjalassa ja Kokem\xc3\xa4elle ja h\xc3\xa4n valmistui my\xc3\xb6hemmin opettajaksi. H\xc3\xa4n toimi opettajana muun muassa 1967-1990 Lappeenrannassa. Helenorosta esitettiin vuonna 2013 Yle TV1:ss\xc3\xa4 Esa Sirosen ohjaama henkil\xc3\xb6kuva.'